हद दर्ज़े की आस्तिक और आशावादी थी। आशावादी तो इतनी की क्रिकेट में जब भारत बिल्कुल हार के कगार पर होता है तब भी वो कहती मुझे लगता है अभी भी इंडिया के जीतने के चांस है। कोई भी काम गड़बड़ हो तो कहती क्यों टेंशन लेते हो भगवान ने कुछ अच्छे के लिए ही ऐसा किया होगा। मुझे बड़ी कोफ्त होती उसके इस वाक्य से। हमारे जीवन में कोई दुख नहीं था। सिवाए इसके की जिंदगी की कोख शादी 6 -7 साल के बाद भी सुनी थी। जब भी हम डॉक्टर के यहां से निराश होकर आते वो दो-तीन घंटे गुमसुम सी रहती। उसे ऐसा देखने की आदत मुझे न थी। एक दिन मैंने कह दिया अब बताओ तुम्हारे साथ जो हो रहा है उसमें तुम्हारा भगवान क्या अच्छा करना चाहता है। वह बोली एक दिन वह भी पता चल जाएगा।